<classify> Na Peter MmbagaNamuona Pierre Liquid ndani ya viunga vya Misri anatoa neno mbele ya kikosi kizima cha Taifa Stars kwenye hoteli moja kali sana, anakwambia tumtangulize Mungu; ndipo tutabaki juu, nyuma yake namuona mbunge machachari wa CHADEMA, Mch. Peter Msigwa, wabunge na wadau wengine wanapiga makofi. Liquid bwana! Namkubali sana na atabaki kuwa juu. Yupo kule anahamasisha timu yetu, kama shabiki namba moja wa Stars na vigogo wa serikali na bunge pale kwenye jukwaa la Uwanja wa 30 June ulioko Cairo! Tuanzie hapa, uwezo jamaa wametuzidi, tukielekea kwenye pambano hili litakalochezwa saa mbili usiku hivi leo. Tumetofautiana saa moja kutoka pale Cairo mpaka hapa ardhi ya Nyerere, wataalamu wa jiografia watatueleza ni kwanini tunatofautiana saa moja katika usawa wa Ikweta. Tumtegemea na tumtangulize Mungu kweli, kama maneno kuntu ya Pierre Liquid aliyowapa wachezaji juzi na kwa Watanzania wote. Kingine ni team work, hilo ndilo ninaloliona. Ukisema uwezo jamaa wametupita mbali. Lakini haitoi maana washinde kwakuwa mpira ni game of chance. Tukiwa na mipango mizuri tunashinda. Yafuatayo ni mambo yakutazama kwenye mechi hii; UzoefuTunakutana na Senegal kwa mara ya kwanza kwenye AFCON. Wao wameibuka kwenye AFCON mara 15 japo hawajawahi kuchukua kombe, hatua kubwa walifika fainali na kupigwa na Cameroon mwaka 2002. Tuliwahi kukutana nao kwenye hatua ya kufuzu AFCON. Tukatoka, leo tumerudi baada ya miaka 39. Sisi ni mara ya pili toka 1980 enzi za kina Leodgar Tenga, Rais mstaafu wa TFF, Peter Tino, kocha wa makipa Taifa Stars, Juma Pondamali Mensah na wakongwe wengine. Wao wana Aliou Cisse, kocha wao mkuu ambaye alifanya maajabu na kikosi hicho cha Simba wa Teranga mwaka 2002. Uzoefu utawasadia kutufunga leo au? Sisi tushinde, kikubwa ni kufanya kama Pierre Liquid alivyosema kumtanguliza Mungu cha ziada ni team work ndio ushindi upatikane. Unaweza ukamtanguliza Mungu lakini huna jitihada hapo ni kazi bure. Kwa uzoefu wao wameshashinda, ila kwa team work yetu dakika tisini zitaamua. Shabiki wa Taifa Stars Maarufu kama Pierre akizungumza mara baada ya kutembelea timu ya taifastars_ ambayo kesho itacheza na Senegal kwenye mchezo wa AFCON. A post shared by Tanzania Football Federation tanfootball on Jun 22, 2019 at 4:31am PDT Uwezo wa timuKwa twakimu za FIFA zilizotoka Juni 14, Senegal yupo nafasi ya 22 kwenye viwango vya dunia ila ni wa kwanza Afrika, Tanzania ipo nafasi ya duniani. Unaona hilo pengo hapo? Kuna nini hapo? Tofauti ya kucheza kitimu, Tanzania tumepata changamoto sana, tukianza na mechi ya kirafiki dhidi ya Misri tuliyofungwa moja na ya Zimbabwe tuliyotoa droo 1-1. Kwa mechi zote timu ilikosa mawasiliano kati ya viungo na mabeki. Kiungo Himid Mao alifanya kazi kubwa lakini jiulize alivyodhibitiwa. Safu yetu ya ulinzi ikiendelea vile, chini ya Yondani kule Kessy na tukapata ari na morali inayotokana na ushirikiano baina ya wachezaji na kuongezea na maneno mazito ya Pierre Liquid, mtatutoa kimasomaso! HistoriaMachi 24, 2017 waliwahi kutupiga 4-0 kwenye hatua za kufuzu AFCON pale Dakar, Juni 2 pale CCM Kirumba jijini Mwanza tukatoka 1-1 enzi za Kocha Marcio Maximo, na maundava kama vile Shabani Nditi, Nsajingwa, Mexime, Danny Mrwanda, Mwaikimba na wengineo, wao walikuja na Camara, Diof, Mamadou Niang, Lamine Diatta, Frédéric Mendy, Aboubacar Demba Ba ambaye ndiyo alifunga goli Diomansy Kamara na wajuba wengine. Kumbe tuna ubavu? Wao wana ushindi zaidi ya mechi 5 kabla ya mashindano sisi 2. Ni kumtanguliza Mungu kama Pierre Liquid alivyosema, mimi yangu ni team work. Wachezaji muhimuSadio Mane mwenye kombe lake UEFA alipewa kadi ya njano katika mechi ambayo Senegal ilipata ushindi wa 1-0 dhidi ya Equitorial Guinea mnamo tarehe 17 Mwezi Novemba 2018, kadi nyigine njano katika mechi ya ushindi wa 2-0 dhidi Madagascar mnamo tarehe 23 mwezi Machi 2019. Ni pengo kwao na kicheko kwetu maana ukitaja washambuliaji hatari Ulaya Mane huwezi kumweka pembeni, alikuwa na msimu mzuri Liverpool, akitengeneza muunganiko mzuri na Mo Salah wa Misri wakifunga magoli 22 kila mmoja ndani ya Liverpool pasipo goli la penati. Hivyo wote wakapewa tuzo ya kiatu cha dhahabu pamoja na Aubameyang ambaye hakuweza kwenda Misri kwa kufuatia timu yake ya Gabon kukosa nafasi ya kushiriki. Ni mchezaji mzuri na hatari, ni mshambuliaji ghali wa kiafrika pale Liverpool akitokea Southsmpton mwaka 2016 kwa ada ya pauni milioni 30. Uwiano yake wa ushindi ni 64.23, hivyo kwetu ni kicheko asipokuwepo, jumlisha speech ya Pierre Liquid na team work. Aah tunaweza wewe, zamu yetu! Ikiwa Mane hayupo, kuna mchezaji wa Amiens, Moussa Konate amefunga magoli 10 kwenye michezo 17 ya kimataifa. Hii ina maana gani, ni kama yupo nyumbani kwenye michezo ya kimataifa. Au mchezaji wa Napoli, Koulibaly atazuiaje pale? Kwetu tuna Mbwana Samatta, amefunga magoli 23 pale Genk kahakikisha mwakani klabu yake inacheza fainali za UEFA. Je, unadhani ni mchezaji wa mchezo mchezo. Hapana, ila tusimwangalie sana. Akiwa Genk ni free man uwanjani kwa sababu ya mfumo wa Genk wanataka apewe mpira afunge. Akiwa Tanzania ni mpambanaji kweli. Autafute, atengeneze nafasi na afunge. Inabidi tuwe na team work, umtegemea sana sio vibaya ila pasipo na mashirikiano yoyote, usongo wetu hautakuwa na maajabu. Ulingalia mechi ya kundi A jana, DR Congo dhidi ya Uganda, ilikuwaje Uganda akashinda kwa team work, uimara wa DR Congo, mshindi wa AFCON 2009 na majina makubwa kama Yannick Yalla Bolasie wa Everton anayekipiga kwa mkopo Anderlecht , Masuaku wa West Ham na wengineo. Walikosea sehemu. Hawakucheza kitimu. So, sie tufanyeje? Team work. Balaa lingine ni Simon Msuva ni kati ya tunaowaangalia, kasi ya ajabu na uzoefu kimataifa. Tuna nafasi! MagoliInachekesha, ila ndivyo ivyo Stars tupo juu kweli tuna washambuliaji zaidi ya wanne wanafikisha magoli 50, mchukue John Bocco, nahodha Samatta, Msuva idadi kubwa. Wasenegali wameshinda mara 39 hapo mchukue Sadio Mane Liverpool, Mbaye Niang Rennais, Mbaye Diagne na Pape Cisse Olympiacos, Moussa Konate Amiens, Santy Ngom Nancy, Ismaila Sarr Rennais na Keita Balde Inter Milan. Hivyo tuna wakati mzuri, japo unaangalia pia walikutana na beki gani? Sio ishu Samatta umewapigaje Ulaya? Msuva, Morocco vipi? MakipaKipa wao ametisha, Abdoulaye Diallo hajafungwa mechi zake 17 ampaka sasa toka mwaka 2015.Aishi Manula amethibitisha ubora wake kwamba yeye ni Tanzania one, ameonedha uwezo mkubwa sana, kaisaidia Simba kuchukua ubingwa wa Ligi Kuu na pia kuipeleka mpaka robo fainali ya Ligi ya Mabingwa Afrika. Lakini hafui dafu kwa Diallo. Kwahiyo, tuchukie speech ya Liquid na team work ya ajabu ili mabeki waweze kumlinda Manula wetu! MakochaAmunike, mzaliwa huyu wa Eze Obdo kacheza soka la kulipwa kwa mafanikio huko Barcelona, Sporting CP, Zamalek na timu zingine, kawapa under 17 ya Nigeria kikombe cha World Cup akiwa kocha msaidizi. Kuwapeleka Taifa Stars ni mafanikio makubwa sana AFCON, mpaka Nigeria walisherehekea mafanikio yake. Kocha wa Senegal Aliou Cisse, alikuwa kwenye kikosi cha mafanikio 2002 akiwa kapteni na kuifikisha Senegal robo fainali. Mwaka 2018 alikuwa kocha pekee mweusi kuiongoza timu ya Taifa kwenye kombe la dunia, na kuwaongoza Simba wa Teranga. Rastafarian mmoja mtulivu akiwa uwanjani na aliwahi kuicheza Birmingham, Lille, PSG na nyinginezo. Cisse anapenda sana kushambulia, ndio maana sioni ajabu kuwepo kwa mastraika 7 pale wakiongozwa na Niang na Mane. Wakati sisi Amunike anapenda kujilinda na mashambulizi ya kustukiza. So, tuna nafasi kutokana na aina ya soka letu. Mbwana Sammata, Kapteni wa Taifa Stars kwenye maandalizi ya mwisho mwisho anatuaambia kabla ya filimbi ya mwisho kila timu ina nafasi. Baadaye kidogo, saa mbili leo nitakuwa na speech ya Pierre Liquid kichwani ndani ya kibanda umiza cha mtaani kwangu pale Kijitonyama huku nikiamini team work ituimarishe tulivuke hili kama Uganda dhidi ya DRC Congo huku nikishushia na kinywaji baridi kwenye jaribu hili. Maana ni jaribu kweli, tunajaribiwa! Peter Mmbaga, ni mtaalamu wa maudhui kupitia mitandao anapatikana kupitia email: Insta: mbasiofficial au Twitter mbasi29  <topic>: MICHEZO 